b'\n_START_ARTICLE_\nIstoria criptologiei\n_START_PARAGRAPH_\nIstoria criptografiei \xc3\xaencepe acum c\xc3\xa2teva mii de ani. P\xc3\xa2n\xc4\x83 \xc3\xaen secolul al XX-lea, tehnicile criptografice erau exclusiv destinate operatorilor umani, care foloseau la calcule doar creionul \xc8\x99i h\xc3\xa2rtia, sau alte dispozitive rudimentare. \xc3\x8en urma progreselor tehnologice din secolul al XX-lea, \xc3\xaen special \xc3\xaen domeniile electronicii \xc8\x99i calculatoarelor, schemele de criptare au devenit din ce \xc3\xaen ce mai elaborate \xc8\x99i mai complexe.\n_START_SECTION_\nCel mai vechi document \xc3\xaencifrat\n_START_PARAGRAPH_\nPrimul document \xc3\xaencifrat dateaza din Antichitate. Este vorba despre o t\xc4\x83bli\xc8\x9b\xc4\x83 de argil\xc4\x83, gasit\xc4\x83 \xc3\xaen Irak, ce dateaz\xc4\x83 din secolul XVI \xc3\xae.Hr. Pe aceasta, un olar a gravat re\xc8\x9beta sa secret\xc4\x83 prin suprimarea consoanelor \xc8\x99i modificarea ortografiei cuvintelor.\n_START_SECTION_\nTehnica greceasc\xc4\x83\n_START_PARAGRAPH_\n\xc3\x8entre secolele X si VII \xc3\xae.Hr., grecii utilizau \xc3\xaen scopuri militare o tehnic\xc4\x83 de \xc3\xaencifrare codificare prin transpunere, intervertire, adic\xc4\x83 schimbarea pozi\xc8\x9biei literelor din mesaj. Ei foloseau un scytal (scytale), numit \xc8\x99i bagheta lui Plutarque, \xc3\xaen jurul c\xc4\x83reia rulau \xc3\xaen spirale alipite o band\xc4\x83 de piele pe care scriau mesajul. O data desfacut, mesajul era trimis destinatarului care trebuia s\xc4\x83 posede o baghet\xc4\x83 identic\xc4\x83, necesar\xc4\x83 descifr\xc4\x83rii._NEWLINE_Numai persoana ce dispunea de o baghet\xc4\x83 de diametru identic celei pe care a fost scris mesajul, putea s\xc4\x83-l descifreze._NEWLINE_Principalul defect al acestui sistem const\xc4\x83 \xc3\xaen faptul c\xc4\x83 o baghet\xc4\x83 de un diametru aproximativ egal era \xc3\xaendeajuns pentru a descifra textul. Securitatea consta, \xc3\xaens\xc4\x83, \xc3\xaen p\xc4\x83strarea secretului procedeului de codare.'